en fr hu de en hu hu uz ml en hu en hu en en hu hu hu en ru en hu hu hu hu hu hu hu hu hu hu hu hu hu hu hu en en tr en en hu hu en tr en hu hu hu fr hu nl nl en hu hu hu hu hu hu es en en en hu hu hu hu hu en hu en hu hu hu hu hu hu en hu en hu hu hu hu hu hu nl hu hu hu hu en hu en hu hu hu hu hu hu hu hu hu hu en fr en hu hu es fr en de en es hu hu fr hu fr hu en hu fr hu en hu ml hu nl hu en fr en en en en hu en hu cs cs en en en de en en cs cs da en da cs en cs en en en cs cs da en da cs en en cs da en en en de cs da en da cs en en cs cs en en en cs cs da en da cs en en cs da en en en en cs da en da cs en en cs cs en en hu en hu hu hu hu hu hu hu hu en en hu hu hu hu hu en hu en hu en en en cs cs da en en cs en cs cs en hu fa en el en en
Home Archive for March 2012
FOTD - Just a line
Most még élvezem, hogy naponta kimegyek emberek közé, kisminkelem magam, elkészülök, mert most két hétig államvizsga előkészítőkre járok. (Ez a második hét.) Hétvégén viszont kőkeményen neki kéne állni a tanulásnak, mert április 19-én már közigazgatási jogból és alkotmányjogból lesz az államvizsgám (egy napon, igen). Azért az sem könnyíti meg a dolgunkat, hogy mi vagyunk az elsők, akik az új Alaptörvényből vizsgáznak, hiszen elsőben, másodikban még mi is a régit tanultuk... Úgyhogy lányok, lehet, hogy posztjaim majd kicsit ritkábban születnek, de hát túl kell élni valahogy ezt a 3 hónapot. :) Remélem aztán a végén  két betűvel hosszabb lesz a nevem :)
Na bocsánat a kis magánéleti kitérőért, jöjjenek a fotók:
Hogyan készült- virágos, tavaszi körmök
Mivel sokan kértétek, ezért leírom, hogyan készültek a virágos körmeim. Egyáltalán nem nehéz, különösebb kézügyesség nem kell hozzá, inkább egy kis odafigyelés.
Kifestettem a körmeimet az alapszínnel. Ez a gyűrűs ujjamon egy sima fehér lakk (amit francia manikűrhöz használunk), a többi körmömön pedig egy világos, barackos szín, az Essence Multi dimension 70 Makes me weak nevű árnyalata. Mindkettőből két réteget vittem fel. Ezután megvártam, amíg nagyjából megszáradnak.
A gyűrűs ujjamon lévő mintával kezdtem, mert az igényel nagyobb odafigyelést. Ehhez a már használt barack szinből és egy korallos, narancsos színből (AVON- Coral reef) pár cseppet tettem egy lapra, majd elkezdtem felvinni a pöttyöket egy gombostű gombos felével (nagyobb pöttyöket lehet vele csinálni).
Először csak a barackot, aztán a másik szint is felvittem.
A pöttyök közepébe egy kis világos szint kevertem és a tű hegyével összemaszatoltam, hogy virágszerűbbnek tűnjön.
Sárga és sötétzöld lakkot kevertem össze (nekem nincs világos zöldem), ezzel rajzoltam meg a leveleket a tű hegyes felével óvatosan a virágok köré.
Fehér pöttyöket tettem a gombostű gombos felével a többi körmömre.
Átkentem színtelen lakkal az egészet
Mivel már most márciusban annyira szép napsütéses tavaszi napok vannak, arra gondoltam, hogy a körmeimet is valami vidám színre festem, amikor eszembe jutott, milyen jó lenne virágokat festeni rá, hiszen annyi szép szín van ilyenkor tavasszal. Így elkészült ez a friss, barackos virágos-pöttyös köröm, ami kicsit bohókás, kicsit vintage, mégis modern a pöttyökkel. Szerintem bájos lett a végeredmény.
Ha érdekel Titeket, hogyan készült, akkor írjatok meg kommentben és képes leírást adok :)
Tavaszi smink Miss Rose palettával
A jó idő beköszöntével mindenkis szívesebben nyúl a színekhez nem csak a ruhák, hanem a sminktermékek terén is. Velem sincs ez másként, ezért hoztam nektek egy nem túl harsány, de friss sminket, ami mindenkinek jól áll és nagyon könnyű elkészíteni.
Garnier BB krém (Világos bőrre)
Rimmel renew&lift korrektor (Light)
AVON Color Trens korrektor (Light)
Essence Sun Club bronzosító
Miss Rose 12-es paletta
Yves Rocher  szempillaspirál (Noir)
L.A. Makeup barna (szemöldökhöz)
NYC rúzs (Rose Gold)
Szuper puha púderecset olcsón?
Igen! Az Ázsia Centerben bukkantam rá erre a csodaszép ecsetre. Egyszerűen nem tudtam otthagyni. Az első helyen, ahol megláttam 1300 Ft volt, végül én a legolcsóbb helyen vettem meg (amit találtunk), itt 950,- volt. Szerintem ennyit nagyon megért, ugyanis ki lehetett venni a csomagolásból, és már akkor láttam, hogy mennyire puha és nagy. Az ecset 17 cm hosszú, ebből a szőr 4,5 cm-es. A fej átmérője (az ecset része) kb. 4-4,5 cm, tehát elég nagy és pufi. Szerintem kellően tömött. Ami pedig nagyon fontos, nem hullik. Ezt is kipróbáltam, húzogattam még a boltban a szőreit, de nem mozdult. Ennek nagyon örültem. Rögtön tudtam, hogy ezt nem hagyhatom ott. A nyele amúgy egyszerű fekete (volt erős rózsaszín is) és van rajta egy kis csillogó motívum, helyes, de semmi extra. Kicsit olcsó hatása van emiatt, de a szőre valami szuper pihe-puha. Egyébként szintetikus szőr. Nekem különösen tetszik benne, hogy színátmenetes. Már használatba vettem, egyenlőre pirosító felviteléhez használtam, arra nagyon szuper. Szépen és könnyen lehet vele dolgozni. Tényleg nem hullik, szépen felveszi és felviszi a festéket. Szóval úgy érzem jó vételt csináltam.
A nyele egyébként elég vastag, ami szerintem praktikus, mert  jól kézre áll.
Talán a legutolsó képen látszik legjobban, hogy mennyire szép és puha, egyenletes és nagy a feje :)
Mindenkinek csak ajánlani tudom. Azt sajnáltam, hogy nem láttam hasonlót pirosító ecsetben (ferdét). Viszont meglepődtem azon, hogy mennyire jó minőségű ecsetet lehet kifogni ott, természetesen más gagyibb ecsetek és kellékek mellett.
Thündérke kérésére először a ceruzákról írok. Az Ázsia Centerben vettem őket, darabját 100,- Ft-ért. Volt egy kis műanyag ládában egy csomó, több féle márkájú. Először a nagyobbakat nézegettem, amik nagyon hosszúak voltak, igényesnek tűntek, viszont kipróbáláskor túl keménynek bizonyultak, ezért inkább ezeket vettem meg, mert ezek jóval puhábbak. 100 Ft-ot így is teljesen megértek. Különösen egy pirosra fájt a fogam, de a többi is megtetszett, gondoltam ennyi pénzért miért ne, úgysem járok arra felé.
A csomagolásuk egyébként egyszerű, praktikus, hogy a ceruza vége mutatja a színt, ami ugyanakkor nem tükrözi hűen a ceruza valódi színét. Vagyis nem teljesen. Például a No.010-es esetében én tartottam tőle, hogy sötét szint kapok, de amikor a számra kenem, éppen hogy egy picit sötétebb, mint a szám természetes színe, lényegében nude rúzsokhoz tökéletes. Nagyon jó, hogy a legtöbb ceruza (főleg ez a Passion) be volt csomagolva, tehát érintetlen darabokhoz lehetett jutni. A pirosat én téptem fel, ezen ezért nem látjátok a fóliát.
Nagyon jó, hogy valódi fa ceruzákról van szó, én ugyanis jobban szeretem ezeket, még akkor is ha hegyezgetni kell, mint a csavargatós társaikat.
A színek éppen megfelelőek. Az árhoz képest jó minőséget kapunk, persze nem állítom, hogy a legjobbat. De ennyi pénzt szerintem bőven megér, főleg, hogy én nem vagyok az a nagy szájkontúrceruza használó, de alkalomadtán jól jön. Főleg a vörös rúzsokhoz szerettem volna egyet. A ceruzák közepesen kemények, elég jól kenhetőek, nekem nincs velük gondom.
Ami pedig a színeket illeti, a két szélső szerintem rendben van. A középső is nagyon szép, enyhén csillogó babarózsaszín, viszont a számon elveszik, de mivel ezek a ceruzák hivatalosan száj- és szemkontúrceruzák is, ezért ezt pl. az alsó vízvonalra is lehet használni. Ma ki is próbáltam, nagyon jól bírta, nagyon szép, mert nem világit, mint egy erős fehér ceruza, hanem diszkréten kinyitja a szemeket.
Tegnap Zsófival elmentünk délután az Ázsia Centerbe sminkvadászatra, mert annyi jót olvashattam már más blogokon is a szuper Miss Rose és hasonló palettákról. Főleg mert mi is úgy gondoljuk, hogy az olcsó nem feltétlenül gagyi. Szerintem mindig az adott terméktől függ, hogy jó-e vagy sem, drágából is lehet rossz és olcsóból is lehet jó. Aki azért, mert mások olcsó sminktermékeket használnak, lenéz valakit, az őt magát minősíti. Különben is úgy gondolom, hogy a lényeg a használaton és a párosításon van (akárcsak ruhák esetén), ugyanis ezzel is lehet tökéletesen ízléses és kifinomult sminket készíteni úgy, hogy senki meg nem mondja, hogy Dior van a szemeteken vagy Miss Rose. Szerintem ez nem ciki. Sőt, sok általam sokra tartott blogger is dicséri ezeket, aki e mellett használ márkás sminktermékeket is.
Végül mindketten vettünk néhány dolgot.
Velem ezek jöttek haza:
Miss Rose mono szemhéjpúder - 350,-
Miss Rose szemhéjpúder és pirosító paletta 550,-
Miss Rose 12-es paletta 700,-
Első Yves Rocher vásárlás
Egyszer korábban már voltam Yves Rocher boltban, de végül nem vettem semmit, pedig  már akkor is megtetszett néhány dolog. Most nem terveztem, hogy bemegyek, sem azt, hogy veszek valamit, mégis sikerült. Egyúttal Yves Rocher tag is lettem, mert az eladó ajánlotta, hogy csak töltsem ki a kis szelvényt. Hát nagyon is jól tettem, mert kaptam egy zöld bevásárlószatyrot (anya szokta használni ezeket), kaptam egy kis füzetet és egy borítékot, amiben egy csomó termékminta van, hozzá egy kis füzettel, amiben leírjak, hogy melyik mi és egy pár 30 %-os kupont, amit 2 hónapig használhatok fel meghatározott termékek vásárlásakor. Ja és persze a pontgyűjtőkártyát is megkaptam. Elég szimpatikus húzás ez így első körben tőlük :)
Amit pedig vettem az egy orgona illatú parfüm. Valami isteni illata van, imádom. Egyetlen bajom vele, hogy csak EDT és nem EDP.
A kis zöld a táska, mert igy össze lehet hajtani és tépőzárral bezárni.
Ezek a minták, amik szerepeltek benne (volt alapozó, parfüm, krém, testápoló stb.). Sajnos az alapozót nem tudtam rendesen kipróbálni, mert vagy 4 árnyalattal sötétebb volt nálam és reggel a nagy sietségben muszáj volt azonnal letörölnöm.
Végül pedig amit vettem, az orgonás parfüm. Már a csomagolása is annyira szép, nekem annyira tetszik.
Na hát igen, sajnos EDT, ezért nem annyira tartós az illat. Nagy kár, hogy nincs legalább parfüm verzió is. Ahhoz képest pedig, hogy nem parfüm, elég drága, mert akciósan volt 3500,- Ft.
Az orgonához illően lila üvegbe került a folyadék. Nem a legstílusosabb üveg, de azért elmegy.
Az illat a lényeg úgyis, az pedig csodás, eddig mindenki el volt ájulva tőle, hogy mennyire jó. Tavaszra pont megfelelő lesz. Lehet, hogy magammal kell hordoznom, hogy egész nap élvezhessem az illatot, mert délutánig nem tart ki :(
Lipsticks Part 2 - Rózsaszínek
Rival de Loop - 52
AVON Pink Crystals- Pink Sapphire
AVON 24 k white gold - Glistening Rose
AVON Cynthia Rowley -Rose petals
AVON Színmegújító rúzs - Instant mocha
Balról jobbra: Rival de Loop - 52, Essence- Glam girl, AVON Pink Crystals- Pink Sapphire, AVON 24 k white gold - Glistening Rose, AVON Cynthia Rowley -Rose petals, Thian Muo -010, AVON Színmegújító rúzs - Instant mocha
Rival de Loop- 52
Enyhe, hideg rózsaszín árnyalata van. Nem túl erős a fedése, de kellemes viselni. Különösebben illata nincs. Azt hiszem, már ezt sem lehet kapni. Régen a Rossmannban volt.
Egyszerű, középrózsaszín árnyalat, brutális csillogással. Nagyon sok benne a csillám, emiatt hamar darabos érzetet kelt. Hátránya még, hogy melegben nagyon hamar "olvad", ezért nyáron nem biztos, hogy a legjobb. inkább tavasszal.
Bevallom őszintén, nem nagy kedvenc, ezzel is az a bajom, hogy túl nagy csillámok vannak benne, fura érzés, nem rossz, de nem is a szívem csücske. A szín elég különleges egyébként, kicsit színjátszós. Jelenlegi katalógusban 1149,- Ft.
AVON - Glistening rose
Ez sokkal kellemesebb testvére az előzőnek, több benne a szín, kevesebb a csillám. Sokkal egyenletesebb, szerintem szebb is. Nagyon szép a fedése és tartósabb is, mint az előző.
Nagyon szépen fedő, tartós rúzs. Kellemesen krémes és nem szárit. Nincsenek benne csillámok, csak enyhe fényt ad. Nagyon szeretem, alig van már belőle.
Meglepően erős fedésű rúzs, kicsit szárit. Nem valami krémes, de jól kenhető azért. Állagra nem a legjobb, viszont a fedése mindegyik más rúzsomat lekörözi. Elég erőteljes árnyalat, de szerintem szép. Igaz, nem viselem túl gyakran. 290,- Ft-ért vettem.
Teljesen olyan, mint a Rose petals (azt hiszem mindkettő színmegújító rúzs), tehát ez is nagyon kellemes, krémes és jól fed.  A szín elég erős rózsaszín, kis korallos beütéssel. Tavaszra nagyon szép.
Newer Posts Older Posts Home
Subscribe to: Posts ( Atom )
FOTD - Just a line
Hogyan készült- virágos, tavaszi körmök
Lovely spring floral nails
Tavaszi smink Miss Rose palettával
Szuper puha púderecset olcsón?
Első Yves Rocher vásárlás
Lipsticks Part 2 - Rózsaszínek
Lipsticks Part 1 - világos, tavaszi árnyalatok
Egészséges nassolnivaló - Kókuszos kölesgolyó
Wanna be your sunshine with a moustache - NOTD
DIY romantic white clutch
Elkészült a második DIY táska (DIY envelope clutch)
DIY táska és fülbevalók (fake leather clutch and e...
Elegance By Bthemez | Distributed By Blogger Templates